Servisná starostlivosť pozostáva:
A,  z pravidelnej údržby, ktorá pozostáva min. z nasledujúcich činností:
•	výkon pravidelnej údržby 1x mesačne on-site
•	kontrola nastavenia automatickej aktualizácie dátových súborov k antivírovému softwaru, respektíve manuálna aktualizácia najnovších/aktuálnych dátových súborov k legálne nadobudnutým a nainštalovaným verziám antivírových programov na všetkých serveroch a ich nastavenie podľa potreby
•	antivírové prehliadky podľa potreby a prípadné odvírenie na všetkých serveroch na ÚI SOI v Bratislave, ku ktorým má odberateľ legálne nadobudnuté a nainštalované antivírové programy. Pri antivírovej prehliadke alebo odvírení budú vždy použité najaktuálnejšie dostupné dátové súbory ku konkrétnej verzii antivírového programu.
•	defragmentácia a ošetrenie chybných sektorov pevných diskov serverov v prípade potreby
•	optimalizácia a vytvorenie dostatočného miesta na diskoch v serveroch (vymazanie nepotrebných systémových súborov, presun/archivácia iných súborov) a ďalšie úkony vedúce k zabezpečeniu čo najlepšieho stavu a výkonu serverov odberateľa.
Dodávateľ nie je oprávnený mazať užívateľské súbory bez predchádzajúceho súhlasu a asistencie zodpovednej osoby odberateľa.
•	údržba a administrácia serverov (inštalácia service packov podľa potreby, nastavenie zdieľania sieťových diskov, adresárov, tlačiarní a definovanie prístupových práv užívateľov, kontrola logovacích záznamov a pod.)
•	kontrola funkčnosti aplikácií, ktoré zabezpečujú prevádzku vnútornej počítačovej siete odberateľa, najmä aplikačných služieb Windows, DNS, DHCP, Exchange
•	kontrola záložných zdrojov UPS zálohujúcich servery a stav batérií podľa informácií monitorovacieho softwaru. Test simulácie výpadku napájania nie je predmetom tejto kontroly.
•	kontrola dátového spojenia k poskytovateľovi Internetových služieb (www, e-mail) a kontrola zaplnenia proxy cache a mail servera, v prípade potreby vymazanie/archivácia starých mailov so súhlasom zodpovednej osoby odberateľa
•	kontrola nastavenia a funkčnosti automatického zálohovania na dostupné zálohovacie médium (páska, HDD), overenie vykonania poslednej zálohy, prípadne zmena nastavenia podľa požiadaviek 
•	poradenská a konzultačná činnosť súvisiaca s predmetom zmluvy

B, zo zabezpečenia servisných zásahov v prípade výskytu poruchy.
•	doba dostupnosti – pracovné dni 8:00 – 16:30 
•	reakčná doba do 6 hodín od nahlásenia problému

Miesto výkonu servisnej činnosti:  ÚI SOI, Prievozská 32, 827 99 Bratislava 27
Požiadavka na stanovenie ceny: Cena má byť stanovená ako pevný mesačný paušál zahŕňajúci vyššie uvedené činnosti bez obmedzenia počtu servisných hodín.